Yrittäjien sosiaaliturvaa selvittävä työryhmä 2004

Asettaminen	
	Sosiaali- ja terveysministeriö on tänään tekemällään päätöksellä asettanut työryhmän, jonka tehtävänä on selvittää yrittäjien sosiaaliturvaan liittyviä kehittämistarpeita joilla voidaan alentaa yrittäjäksi ryhtymisen kynnystä.	

Toimikausi	
	15.12.2003 - 30.11.2004  	

Tausta	
	Matti Vanhasen hallituksen ohjelmassa yrittäjyyspolitiikka ja yrittäjyyden edistäminen on nostettu keskeiseksi painoalueeksi. Yrittäjyyden politiikkaohjelmassa todetaan, että yritystoimintaa koskevaa lainsäädäntöä kehitetään tavoitteena yritystoiminnan edellytysten parantaminen. Suomessa halukkuus ryhtyä yrittäjäksi on Euroopan alhaisimpia. Keskeiseksi tavoitteeksi onkin  ohjelmassa nostettu yrittäjäksi ryhtymisen kynnyksen madaltaminen.

Yrittäjien pakollinen sosiaaliturva on Suomessa pitkälle verrannollinen palkansaajien sosiaaliturvaan ja EU-vertailussa hyvää tasoa.  Toisaalta eri yrittäjien asema yksinäisestä pienyrittäjästä suuren yrityksen omistajaan voi vaihdella merkittävästikin. Perheyritysten yrittäjäperheenjäsenien asema vaihtelee eri sosiaaliturvalajien kesken. Siirtyminen palkansaajasta yrittäjäksi voi merkitä sosiaaliturva-aseman ainakin väliaikaista heikkenemistä ja siihen liittyvää epävarmuutta. 

Tavoitteet	
	Työryhmän tulee selvittää poikkeaako yrittäjien sosiaaliturva perusteettomasti palkansaajien sosiaaliturvasta siten, että se heikentää yrittäjäksi ryhtymisen halukkuutta. Tällöin tulee ottaa huomioon palkansaajan ja yrittäjän asemaan liittyvät erot ja erityispiirteet sekä sosiaaliturvan rahoitukseen liittyvä tasapuolisuus ja läpinäkyvyys.	

Tehtävä	
	Työryhmän  tulee työssään selvittää liittyykö nykyiseen yrittäjien ja maatalousyrittäjien sosiaaliturvan säännöksiin kohtia, jotka eivät kannusta yrittäjäksi ryhtymiseen. 

Työssään työryhmän tulee erityisesti
-   laatia vertailu yrittäjien sosiaaliturvan peruspiirteistä muissa EU-maissa 
-   kartoittaa nykyturvan olennaiset ongelmakohdat varsinkin liittyen yrittäjämääritelmään eri sosiaaliturvalajeissa sekä omistajaperheenjäsenten  määrittelyyn ja asemaan eri sosiaaliturvalajeissa
-  selvittää onko tarpeen laatia suojasäännöksiä siirryttäessä palkansaajasta yrittäjäksi
-  selvittää liittyykö aloittavan yrittäjän sosiaaliturvaan erityisiä ongelmia
-  selvittää liittyykö yrittäjien kohdalla perhe-elämän ja työelämän yhteensovittamiseen sosiaaliturvaan liittyviä ongelmia

Työryhmän tulee lisäksi selvittää onko yrittäjien sosiaaliturvan kestävään rahoitukseen liittyviä ongelmia sekä turvaan liittyviä mahdollisia sopeuttamistarpeita ottaen huomioon palkansaajien sosiaaliturvassa ja sosiaaliturvan rahoituksessa tapahtuvat muutokset sekä EU-säännöstön muutokset.

Työssään työryhmän tulee ottaa huomioon Suomen sosiaaliturvan yleiset periaatteet, rahoituksen rakenne sekä yrittäjien ja palkansaajien aseman erityispiirteiden vaatimukset. 

Työryhmän tulee kartoittaa suojasäännösten tarve ja aloittavan yrittäjän erityisongelmat 28.2.2004  mennessä niin että näihin liittyvät mahdolliset muutokset voidaan toteuttaa vuoden 2005 alusta. Työryhmän tulee lisäksi kartoittaa muiden todettujen ongelmien ratkaisuvaihtoehtoja.

Työryhmän tulee laatia esityksensä hallituksen esityksen muotoon.	

Organisointi	
		Puheenjohtaja Tarmo Pukkila, osastopäällikkö, ylijohtaja, sosiaali- ja terveysministeriö 	
		Jäsenet:	
		Pasi Koskinen, hallitusneuvos, sosiaali- ja terveysministeriö 	
		Pertti Tuhkanen, budjettineuvos, valtiovarainministeriö 	
		Raimo Luoma, yrittäjyyden politiikkaohjelman ohjelmajohtaja, kauppa- ja teollisuus-ministeriö 	
		Rauno Vanhanen, johtaja, Suomen Yrittäjät ry 	
		Marja Pääkkö, asianajaja, Yrittäjänaiset 	
		Kaarina Knuuti, johtaja, Maa- ja metsätaloustuottajain Keskusliitto MTK ry 	
		Katja Leppänen, asiamies, Teollisuuden ja Työnantajain Keskusliitto TT 	
		Mikko Räsänen, oikeustieteen kandidaatti, Palvelutyönantajat ry 	
		Kaija Kallinen, sosiaalipoliittinen sihteeri, Suomen Ammattiliittojen Keskusjärjestö SAK ry 	
		Irma Pahlman, sosiaali- ja terveyspoliittinen asiamies, Toimihenkilökeskusjärjestö STTK ry 	
		Jarmo Pätäri, lakimies, Akava-JS ry 	
		
	Työryhmä voi ottaa tarpeellisen määrän sihteereitä. Työryhmän tulee kuulla työttömyyskassoja, erilaisten yrittäjien edustajia ja muita asiantuntijoita tarpeen mukaan. Työryhmä voi myös kutsua pysyviä asiantuntijoita.	

Kustannukset ja rahoitus	
	Työryhmän tulee työskennellä virka-aikana ilman eri korvausta. Työryhmästä aiheutuneet menot maksetaan momentilta 33.01.21 (VA362)

	Sosiaali- ja terveysministeri	Sinikka Mönkäre

	
	
	Apulaisosastopäällikkö, vakuutusneuvos	Matti Toiviainen	

LIITTEET	
	MUISTIO	

JAKELU	
	Päätöksessä mainitut	

TIEDOKSI	
	Sosiaali- ja terveysministeri Mönkäre
Erityisavustaja Metsämäki
Kansliapäällikkö Lehto
Valtiovarainministeriö
Kauppa- ja teollisuusministeriö
Työministeriö
Teollisuuden ja Työnantajain Keskusliitto
Palvelutyönantajat ry
Suomen Ammattiliittojen Keskusjärjestö SAK ry
Toimihenkilökeskusjärjestö STTK ry
Maa- ja metsätaloustuottajain Keskusliitto MTK ry
Suomen Yrittäjät ry
AKAVA ry
Yrittäjänaiset
STM/vakuutusosasto
STM/tiedotus
STM/kirjaamo
STM/hankerekisteri